Diari Oficial de la Generalitat Valenciana


Sumari del DOGV 4667, del 12-01-2004 (2003/13666)

Informació pública de l'alternativa tècnica i del programa d'actuació integrada de la unitat d'execució R-14 del Pla General d'Ibi.
-----------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13211


Organisme emissor
:   Ajuntament d'Ibi

Tipus de document
:   Anunci

Informació pública de l'alternativa tècnica i del programa d'actuació integrada de la unitat d'execució R-14 del Pla General d'Ibi. [2003/S13676]
  
En compliment de la resolució del tinent d'alcalde delegat de l'Àrea d'Urbanisme, Obres i Servicis Públics, de data 16 de desembre de 2003, se sotmet a informació pública l'alternativa tècnica i del programa d'actuació integrada de la unitat d'execució R-14 del Pla General d'Ordenació Urbana d'Ibi, el text íntegre de la qual és el següent:
  
Amb data 10 de desembre de 2003 va tindre entrada, en este ajuntament, el programa per al desenvolupament d'actuació integrada de la unitat d'execució R-14 del Pla General d'Ordenació Urbana d'Ibi, presentat per la mercantil Construcciones Parra del Castillo, SL.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, i en ús de les atribucions delegades per Decret de l'Alcaldia de data 19 de juny de 2003, resolc:
  
Primer. Sotmetre a informació pública l'alternativa tècnica del programa d'actuació integrada de la unitat d'execució R-14 del Pla General d'Ordenació Urbana.
  
Segon. La informació pública s'anunciarà mitjançant edicte publicat al periòdic El Mundo i en el Diari Oficial de la Generalitat Valenciana. Esta informació pública té caràcter de simultani al concurs públic per a la selecció d'urbanitzador, i es podran presentar alternatives i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el domicili fiscal.
  
Tercer. Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública alguna persona es comprometera a presentar alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i s'anunciarà esta pròrroga en el tauler d'anuncis de l'Ajuntament oi la comunicarà a qui per desconéixer-la, presente pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini de presentar-les.
  
Sisé. L'expedient podrà consultar-se en la Gerència d'Urbanisme d'este ajuntament, situada al carrer Les Eres, 63, els dies laborables de 09.00 a 14.00 hores.
  
Seté. Concloses les anteriors operacions i una vegada emés l'oportú informe tècnic, l'Ajuntament Ple podrà aprovar un programa que definirà els continguts, per elecció d'una alternativa tècnica i una proposició d'entre les presentades, amb les modificacions parcials que estime oportunes. Es podrà en el mateix acte adjudicar, motivadament, l'execució del programa aprovat a favor de qui haguera formulat proposició juridicoeconòmica i assumit l'alternativa tècnica més adequada per a executar l'actuació.
  
La qual cosa es fa públic als efectes del que establix l'article 46.3, de la Llei 6/1994, de 15 de novembre, Reguladora de l'Activitat Urbanística.